**Tuukka Tieksola** (s. 22. kesäkuuta 2001 Kiiminki) on suomalainen jääkiekkoilija, joka pelaa SM-liigajoukkue JYPissä lainalla NHL-seura Carolina Hurricanesista. Hän on pelipaikaltaan oikea laitahyökkääjä. Tieksola laukoo oikealta.

Ura
---

### Seuraura

Tieksola aloitti jääkiekkoilun esikouluikäisenä Kiimingin Kiekko-Pojissa. Hän siirtyi D-juniori-ikäisenä Oulun Kärppiin, mutta Tieksola edusti kaudella 2015–2016 myös Kiekko-Laserin C-nuoria. Kaudella 2016–2017 hän jakoi C-nuorten SM-sarjan runkosarjassa Kärppien sisäisen pistepörssin voiton Aki-Petteri Antti-Roikon kanssa tehoilla 17+18=35. Tieksola voitti myös sarjan tehotilaston, jonka myötä hänet palkittiin Esa Keskinen -palkinnolla. Tieksola voitti myös pudotuspelien pistepörssin tehoilla 4+6=10. Hän voitti kauden päätteeksi C-nuorten SM-hopeaa. Kaudella 2017–2018 Tieksola voitti B-nuorten SM-sarjan pistepörssin tehoilla 8+13=21 ja hänet palkittiin Matti Hagman -palkinnolla. Hän voitti kauden päätteeksi B-nuorten SM-pronssia. Tieksola valittiin sarjan ensimmäiseen tähdistökentälliseen.

Kaudella 2018–2019 Tieksola valittiin sekä A-nuorten SM-liigan tammikuun 2019 kuukauden pelaajaksi että marraskuun 2018 kuukauden nuoreksi pelaajaksi. Hän teki alkusarjassa ja runkosarjassa yhteensä tehot 15+45=60, joilla Tieksola voitti sarjojen syöttöpörssin sekä jakoi pistepörssin viidennen sijan sekä Kärppien sisäisen pistepörssin voiton Eetu Päkkilän kanssa. Hän myös voitti runkosarjan pistepörssin ja Tieksola palkittiin Kari Jalonen -palkinnolla. Hänet palkittiin runkosarjan päätteeksi myös A-nuorten SM-liigan vuoden tulokkaana Yrjö Hakala -palkinnolla sekä valittiin toiseen tähdistökentälliseen. Tieksola voitti kauden päätteeksi A-nuorten Suomenmestaruuden. Hän debytoi kauden aikana myös Kärppien SM-liigajoukkueessa, jossa Tieksola pelasi ensimmäisen ja kauden ainoaksi jääneen ottelunsa vain 17-vuotiaana 27. helmikuuta 2019 Hämeenlinnan Pallokerhoa vastaan, kun Oskar Osalan loukkaantuminen avasi hänelle paikan Kärppien kokoonpanosta. Tieksola merkittiin joukkueen nelosketjun oikeaan laitaan Miska Humalojan ja Julius Hermosen viereen. Hän sai ottelussa jääaikaa 12.09 minuuttia.

Carolina Hurricanes varasi Tieksolan neljännellä kierroksella 121. pelaajana NHL:n varaustilaisuudessa 2019. Ennen tätä, toukokuussa 2019 hän teki Kärppien kanssa kolmivuotisen SM-liigasopimuksen. Tieksola teki ensimmäisen maalinsa miesten pääsarjatasolla kauden 2019–2020 ensimmäisessä sarjaottelussaan, Mestarien liigassa 5. syyskuuta 2019 vieraissa ranskalaista Brûleurs de Loups de Grenoblea vastaan. Hänelle merkittiin ottelusta teholukema +2. Tieksola pelasi Kärppien SM-liigajoukkueessa kauden aikana viisi runkosarjaottelua ilman tehopisteitä ja kaksi CHL-ottelua tehopistein 2+1=3. A-nuorten SM-liigan alku- ja runkosarja yhteenlaskettuna hän oli koko sarjan toiseksi paras pistemies Kiekko-Espoon Veeti Miettisen jälkeen. Runkosarjan päätyttyä Tieksola palkittiin toisen kerran peräkkäin sarjan pistepörssin voitosta Kari Jalonen -palkinnolla. Hänet palkittiin myös parhaana hyökkääjänä Saku Koivu -palkinnolla ja tehopelaajana Raimo Helminen -palkinnolla sekä valittiin ensimmäiseen tähdistökentälliseen. Tieksola valittiin myös A-nuorten SM-liigan tammikuun kuukauden pelaajaksi. Hän edusti Kärppiä kauden aikana myös Junior Club World Cupissa, joka päättyi pronssiin. Hän pelasi kauden aikana myös kaksi ottelua lainalla Mestis-joukkue Kokkolan Hermeksessä tehden yhden maalin.

Keväällä 2020 Tieksolan monta vuotta vaivanneet lonkat leikattiin. Lonkat leikattiin uudelleen muutamaa kuukautta myöhemmin. Alkukaudella 2020–2021 Tieksola yritti paluuta kaukaloihin Kärppien U20-joukkueen mukana, mutta hän ei kuitenkaan kokenut pelanneensa täydessä kunnossa. Tieksola kuntoutui täyteen pelikuntoon lopulta joulukuussa ja hän liittyi Kärppien SM-liigajoukkueen vahvuuteen. Tieksola teki liigauransa avausmaalin kauden kymmenennessä ottelussaan 6. helmikuuta 2021 Saimaan Palloa vastaan. Juha Joenväärä valitsi hänet ottelun Alumnien tähtien kolmostähdeksi. Kevätkaudella Tieksolan vastuu kasvoi, hän kuului koko SM-liigan suurimpiin tasonnostajiin ja nousi aina Kärppien ykkösketjuun Cody Kunykin ja Mika Pyörälän rinnalle. Tieksola teki varsinaisen tulokaskautensa aikana runkosarjassa lopulta 37 ottelussa tehot 9+9=18, joilla hän sijoittui tulokkaiden pistepörssissä kuudenneksi. Tieksola jakoi myös lukemalla +10 tulokkaiden tehotilaston toisen sijan TPS:n Ruben Rafkinin kanssa edellään vain Kasper Björkqvist. Loppukaudella hän pelasi pääasiassa Kärppien kolmosketjussa. Pudotuspeleissä Tieksola pelasi viisi ottelua tehden yhden syöttöpisteen.

Toukokuussa 2021 Tieksola teki kolmivuotisen NHL-tulokassopimuksen hänet varanneen Carolina Hurricanesin kanssa. Hänen kausipalkkansa NHL:n puolella kahdella ensimmäisellä kaudella on 750 000 dollaria ja kolmannella kaudella 775 000 dollaria. Tieksolan farmipalkka on 70 000 dollaria kaudessa. Hänen sopimuksensa sisälsi myös 195 000 dollarin allekirjoitusbonuksen. Pian tämän jälkeen Tieksolan vahvistettiin pelaavan kauden 2021–2022 vielä lainalla Kärpissä. Hänen kautensa jäi varsin rikkonaiseksi ja Tieksolan rooli pieneksi. Hän pelasi osan kaudestaan myös Kärppien U20-joukkueessa.

Syksyn harjoitusleirin päätteeksi Carolina Hurricanes lähetti Tieksolan AHL-joukkue Chicago Wolvesin vahvuuteen. Hän pelasi siellä alkukaudella 2022–2023 40 runkosarjaottelua tehopistein 4+11=15, kunnes kolme päivää ennen SM-liigan siirtotakarajaa helmikuussa 2023 Hurricanes lainasi Tieksolan loppukaudeksi takaisin Kärppiin. Kärppien kauden päätyttyä maaliskuussa hän palasi Wolvesin AHL-joukkueen vahvuuteen. Tieksola pelasi siellä loppukaudella 12 runkosarjaottelua tehopistein 4+5=9.

Heinäkuussa 2023 Carolina Hurricanes lainasi Tieksolan kaudeksi 2023–2024 SM-liigajoukkue Rauman Lukkoon, kun Hurricanes jäi alkavalle kaudelle ilman AHL-joukkuetta.

Kaudeksi 2024–2025 Tieksola siirtyi vuoden mittaisella sopimuksella JYPiin.

### Maajoukkueura

Tieksola pelasi alle 18-vuotiaiden MM-kilpailuissa vuonna 2019. Yhteensä hän on pelannut neljä nuorten ja 23 poikien maaottelua.

Pelityyli
---------

Lukon urheilutoimenjohtaja Kalle Sahlstedt luonnehti Tieksolaa seuraavasti hänen lainasopimuksensa julkistamisen yhteydessä heinäkuussa 2023:

> »Tuukka on hemmetin taitava. Hänellä on nopeat, pehmeät kädet ja äärettömän hyvä pelisilmä. Varsinkin hyökkäysalueella erittäin vaarallinen, koska pystyy antamaan ovelia ja vaarallisia syöttöjä. Hän näkee kanssapelaajat todella hyvin. Saamme hänestä sellaisen pelaajan, mistä usein olemme tykänneet: hyökkäyssuuntaan vaarallinen, kunnon playmaker. Taitava, juonikas pelaaja. Nopeasti tuli esille, että Tuukka halusi tulla juuri Raumalle. Hän on tykästynyt pelityyliimme ja uskoo joukkueen menestysmahdollisuuksiin.» 
> 
>

Muuta
-----

Tieksolan isä Tuukka vanhempi pelasi 1990- ja 2000-luvun vaihteessa jääpallon Bandyliigaa yhteensä 200 ottelun verran. Nuorempi Tieksola harrasti lapsena myös jalkapalloa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2018–2019 | Kärpät | A-SM | 51 | 15 | 45 | 60 | 26 | 11 | 3 | 4 | 7 | 8 | Kakkostähdistö |  |  |  |  |  | U18 | 5 | 1 | 3 | 4 | 0 |
|  | Kärpät | SM-liiga | 1 | 0 | 0 | 0 | 0 | – | – | – | – | – |
| 2019–2020 | Kärpät | A-SM | 43 | 27 | 34 | 61 | 18 | 1 | 0 | 2 | 2 | 0 | Ykköstähdistö |
|  | Kärpät | SM-liiga | 5 | 0 | 0 | 0 | 0 | – | – | – | – | – |
|  | Hermes | Mestis | 2 | 1 | 0 | 1 | 0 | – | – | – | – | – |
| 2020–2021 | Kärpät | U20-SM | 9 | 3 | 6 | 9 | 2 | – | – | – | – | – |
|  | Kärpät | SM-liiga | 37 | 9 | 9 | 18 | 57 | 5 | 0 | 1 | 1 | 2 |
| 2021–2022 | Kärpät | U20-SM | 5 | 0 | 2 | 2 | 2 | 2 | 2 | 4 | 6 | 0 |
|  | Kärpät | SM-liiga | 28 | 4 | 3 | 7 | 12 | 4 | 1 | 0 | 1 | 2 |
| 2022–2023 | Chicago Wolves | AHL | 52 | 8 | 16 | 24 | 18 | – | – | – | – | – |
|  | Kärpät | SM-liiga | 11 | 3 | 2 | 5 | 0 | 3 | 0 | 1 | 1 | 2 |
| 5 kautta | yhteensä | SM-liiga | 82 | 16 | 14 | 30 | 69 | 12 | 1 | 2 | 3 | 6 |
| 1 kausi | yhteensä | AHL | 52 | 8 | 16 | 24 | 18 | – | – | – | – | – |

Lähteet
-------

* Tuukka Tieksola The Internet Hockey Databasessa (englanniksi)
* Tuukka Tieksola Eurohockey-sivustolla (englanniksi)
* Tuukka Tieksola *Elite Prospects*. Everysport Media Group AB.  (englanniksi)

### Viitteet

1. ↑  Oulun Kärpät *facebook.com*.  22.6.2020. Oulun Kärpät Oy. Viitattu 23.6.2020.
2. 1 2 3 4 5 6 7 8  Tuukka Tieksola *Elite Prospects*. Everysport Media Group AB.  (englanniksi)
3. 1 2  Wilenius, Teemu: Kultakimpale.  *Kaleva365 Oy*, 27.3.2021, 2021. vsk.
4. ↑  Elite Prospects - Kärpät U16 *eliteprospects.com*. Everysport Media Group AB. Viitattu 6.5.2019. (englanniksi)
5. ↑  Elite Prospects - U16 SM-sarja Stats 2016-2017 *eliteprospects.com*. Everysport Media Group AB. Viitattu 6.5.2019. (englanniksi)
6. ↑  Mennander, Pasi: Kärppien hyökkääjä Tuukka Tieksola tammikuun paras pelaaja Nuorten SM-liigassa *leijonat.fi*.  1.2.2019. Suomen Jääkiekkoliitto – Finlands Ishockeyförbund ry. Viitattu 27.2.2019.
7. ↑  Mennander, Pasi: Kärppien Tuukka Tieksola nimettiin Nuorten SM-liigan marraskuun parhaaksi nuoreksi pelaajaksi *leijonat.fi*.  5.12.2018. Suomen Jääkiekkoliitto – Finlands Ishockeyförbund ry. Viitattu 27.2.2019.
8. ↑  Elite Prospects - U20 SM-liiga Stats 2018-2019 *eliteprospects.com*. Everysport Media Group AB. Viitattu 6.5.2019. (englanniksi)
9. ↑  Mennander, Pasi: Nuorten SM-liigan kauden 2018-19 palkitut pelaajat ja tähtikentät *leijonat.fi*.  8.3.2019. Suomen Jääkiekkoliitto – Finlands Ishockeyförbund ry. Viitattu 5.3.2020.
10. ↑  Oskar Osala joutui sairastuvalle, 17-vuotias lupaus debytoi Kärpissä *Sportti.com*.  27.2.2019. Sport Content Oy. Viitattu 27.2.2019.
11. ↑  Kärpät - HPK, 27.2.2019 *liiga.fi*.  27.2.2019. Jääkiekon SM-liiga Oy. Viitattu 27.2.2019.
12. ↑  Kärpät - HPK, 27.2.2019 *liiga.fi*.  27.2.2019. Jääkiekon SM-liiga Oy. Viitattu 27.2.2019.
13. ↑  Shaun Heshkan optio käytetty − Kärppien junioreille liigasopimuksia *Jatkoaika.com*.  16.5.2019. Jatkoaika r.y. Viitattu 17.5.2019.
14. ↑  Matches *championshockeyleague.com*.  5.9.2019. Champions Hockey League (CHL) AG. Viitattu 5.9.2019. (englanniksi)
15. ↑  Elite Prospects - U20 SM-liiga Stats 2019-2020 *eliteprospects.com*. Everysport Media Group AB. Viitattu 5.3.2020. (englanniksi)
16. ↑  Silventoinen, Juha: Nuorten SM-liigan parhaat valittu – Tieksola ja Tuomisto palkintorohmuina *Jatkoaika.com*.  5.3.2020. Jatkoaika r.y. Viitattu 5.3.2020.
17. ↑  Hyökkääjä Tuukka Tieksola tammikuun paras pelaaja Nuorten SM-liigassa *karpat.fi*.  13.2.2020. Oulun Kärpät Oy. Viitattu 5.3.2020.
18. ↑  Onnela, Janne: Kär­pil­le toinen 2–0-voit­to put­keen, Tuukka Tiek­so­lal­le lii­ga­uran avaus­maa­li: "Us­ko­ma­ton fiilis, apina lähti nis­kas­ta" *kaleva.fi*.  6.2.2021. Kaleva365 Oy. Viitattu 7.2.2021.
19. ↑  Kärpät - Saipa, 6.2.2021 *liiga.fi*.  6.2.2021. Jääkiekon SM-liiga Oy. Viitattu 7.2.2021.
20. ↑  Korhonen, Jarmo: Tuukka Tieksola, 18, pelaa kanuunakevättä Kärppien ykköskentässä – on juuri nyt SM-liigan kuumin nuori hyökkääjä *is.fi*.  23.3.2021. Oulu:  Sanoma Media Finland Oy. Viitattu 18.5.2021.
21. ↑  Pelaajatilastot *liiga.fi*.  15.5.2021. Jääkiekon SM-liiga Oy. Viitattu 18.5.2021.
22. ↑  Bar Ihkun otteluennakko: Runkosarjan viimeinen kotiottelu *karpat.fi*.  10.4.2021. Oulun Kärpät Oy. Viitattu 18.5.2021.
23. ↑  Canes Agree to Terms With Tieksola *nhl.com/hurricanes*.  14.5.2021. RALEIGH, NC:  Carolina Hurricanes. Viitattu 18.5.2021. (englanniksi)
24. ↑  Tuukka Tieksolalle NHL-sopimus - Jatkaa lainalla Kärpissä *karpat.fi*.  15.5.2021. Oulun Kärpät Oy. Viitattu 18.5.2021.
25. ↑  Oksanen, Patrik: Joona Koppanen lähetettiin farmiin – myös muita suomalaisia AHL:n puolelle *Jatkoaika.com*.  7.10.2022. Jatkoaika r.y. Viitattu 14.2.2023.
26. ↑  Isokoski, Riku: Tieksola palaa Kärppiin, maalivahtiosastolla jälleen muutoksia *Jatkoaika.com*.  13.2.2023. Jatkoaika r.y. Viitattu 14.2.2023.
27. ↑  Tuukka Tieksolan ja Ville Koivusen kaudet jatkuvat AHL:ssä *Jatkoaika.com*.  24.3.2023. Jatkoaika r.y. Viitattu 25.3.2023.
28. 1 2  Tuukka Tieksola vuoden lainasopimuksella sinikeltaisiin! *raumanlukko.fi*.  17.7.2023. Rauman Lukko Oy. Viitattu 17.7.2023.
29. ↑  Liuhala, Juhani: Lukko saa Ässien tavoin lainapelaajan Carolina Hurricanesista *satakunnankansa.fi*.  17.7.2023. Sanoma Media Finland Oy. Viitattu 17.7.2023.

Lukko – SM-liiga
9 Stenqvist |
11 Reunanen |
15 Tiihonen |
16 Ylitalo |
17 Pa. Westerholm |
18 Jandric |
19 Järvenpää |
20 Nyman |
23 Trah’t |
24 Krannila |
27 Po. Westerholm |
29 Suni |
30 Salonen |
33 Gibson |
36 Järvinen |
38 Almari |
39 Tieksola |
41 Burke |
42 Abt |
48 Ikonen |
51 Korkka |
57 Brook |
60 Lebedeff |
62 Mattila (**C**) |
64 Kainulainen |
71 Ervasti |
72 Piipponen (**A**) |
82 Tolppola |
88 Morand |
90 Hämäläinen |
92 Repo (**A**) |
93 Nieminen |
97 Fontaine  

Valmentajat Lämsä – Kauvosaari – Hämäläinen – Vuorio – Hakkarainen – Pasanen – Kuosmanen